CELEX: 32012D0748
Language: bg
Date: 2012-11-27 00:00:00
Title: 2012/748/ОВППС: Решение BiH/19/2012 на Комитета по политика и сигурност от 27 ноември 2012 година за назначаване на командващ силите на ЕС за военната операция на Европейския съюз в Босна и Херцеговина

5.12.2012   
            
            
               BG
            
            
               Официален вестник на Европейския съюз
            
            
               L 333/45
            
         РЕШЕНИЕ BiH/19/2012 НА КОМИТЕТА ПО ПОЛИТИКА И СИГУРНОСТ
   от 27 ноември 2012 година
   за назначаване на командващ силите на ЕС за военната операция на Европейския съюз в Босна и Херцеговина
   (2012/748/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6, параграф 1 от него,
   като има предвид, че:
   
               (1)
            
            
               Съгласно член 6, параграф 1 от Съвместно действие 2004/570/ОВППС Съветът упълномощи Комитета по политика и сигурност (КПС) да взема последващи решения за назначаването на командващ силите на ЕС.
            
         
               (2)
            
            
               На 2 декември 2011 г. КПС прие Решение BiH/18/2011 (2) за назначаване на бригаден генерал Robert BRIEGER за командващ силите на Европейския съюз за военната операция на Европейския съюз в Босна и Херцеговина.
            
         
               (3)
            
            
               Командващият операцията на ЕС препоръча назначаването на генерал-майор Dieter HEIDECKER за нов командващ силите на Европейския съюз за военната операция на Европейския съюз в Босна и Херцеговина на мястото на бригаден генерал Robert BRIEGER.
            
         
               (4)
            
            
               Военният комитет на ЕС подкрепи тази препоръка.
            
         
               (5)
            
            
               В съответствие с член 5 от Протокол (№ 22) относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната.
            
         
               (6)
            
            
               На заседанието си в Копенхаген от 12 — 13 декември 2002 г. Европейският съвет прие декларация, в която заявява, че договореностите „Берлин плюс“ и тяхното изпълнение ще се прилагат само спрямо онези държави членки на ЕС, които са също членки на НАТО или страни по „Партньорство за мир“ и които съответно са сключили двустранни споразумения за сигурност с НАТО,
            
         ПРИЕ НАСТОЯЩОТО РЕШЕНИЕ:
   Член 1
   Генерал-майор Dieter HEIDECKER се назначава за командващ силите на ЕС за военната операция на Европейския съюз в Босна и Херцеговина, считано от 3 декември 2012 г.
   Член 2
   Решение BiH/18/2011 се отменя.
   Член 3
   Настоящото решение влиза в сила на 3 декември 2012 г.
   
      Съставено в Брюксел на 27 ноември 2012 година.
      
         
            За Комитета по политика и сигурност
         
         
            Председател
         
         O. SKOOG
      
   
   
      (1)  ОВ L 252, 28.7.2004 г., стр. 10.
   
      (2)  Решение BiH/18/2011 на Комитета по политика и сигурност от 2 декември 2011 г. за назначаване на командващ силите на ЕС за военната операция на Европейския съюз в Босна и Херцеговина (ОВ L 332, 15.12.2011 г., стр. 10).